
ALAPSZABÁLY

I. FEJEZET Általános rendelkezések

I.1. A Szövetség neve:



Magyar Kábelkommunikációs Szövetség

I.2. A Szövetség rövidített neve: 

MKSz

I.3. A Szövetség angol nyelvű elnevezése:
 Hungarian Cablecommunications Association (HCA)
I.4. A Szövetség székhelye:


1141 Budapest, Cinkotai u. 73/A.
I.5. A Szövetség jellege:

Országos szerveződésű, szakmai érdekképviseletként, egyesületi formában működő társadalmi szervezet.

I.6. A Szövetség jogállása:




A Szövetség jogi személy. 

I.7. A Szövetség időtartama:




A Szövetség határozatlan időre alakul.

II. FEJEZET A Szövetség célja és feladatai

II.1.
A Szövetség célja

A Szövetség a kábeles technológiát alkalmazó műsorterjesztési szolgáltatásban* érdekelt természetes és nem természetes személyek országos érdekvédelmi szervezete.

A Szövetség alapvető feladata tagjai részére a jogi, gazdasági környezet, illetve a szabályozás kialakításában az érdekvédelmi feladatok ellátása, a fair és jogszerű szolgáltatói magatartás fenntartása, az etikai normák betartása és betartatása, szakmai-etikai önszabályozás kialakítása. 

II.2.
A Szövetség céljai részletesen

II.2.1. 
Szakmai érdekképviseleti és tagi érdekvédelmi tevékenység: 

II.2.1.1.
A Szövetség tagjai, illetve a kábeles technológiájú műsorterjesztési iparág más piaci szereplői közötti érdekek egyeztetése, egységes megjelenítése és képviselete,1
II.2.1.2. A Szövetség tagjai és más kábeles technológiát alkalmazó műsorterjesztési illetve más, kábeles technológiát alkalmazó hírközlési szolgáltatók közötti együttműködés elősegítése,1
II.2.1.3. A Szövetség tagjai és a jogalkotó közötti kapcsolattartás, és az együttműködés elősegítése, jogszabály-előkészítésben való részvétel

II.2.1.4. A Szövetség tagjai által végzett szakmai illetve szolgáltatási tevékenységek színvonalának folyamatos emelése, fejlődésének támogatása,

II.2.1.5. a Szövetség és más, különböző érdekvédelmi, valamint szakmai szervezetek közötti együttműködés megszervezése és a kapcsolatok ápolása,

II.2.1.6. érdekképviseleti és érdekvédelmi feladatok ellátása a kábeles technológiájú műsorterjesztési iparág részére a jogi, gazdasági környezet kialakítása során.1
II.2.1.7. közreműködés a kábeles technológiájú műsorterjesztési iparágat érintő jogalkotási folyamatban a társadalmi szervezetek részére államilag biztosított részvételi jog alapján, a szakértői elemzésen alapuló szövetségi álláspont érvényre juttatása1
II.2.1.8. szakági érdekképviseletekkel való kapcsolattartás, tevékenységükben való részvétel, különösen, de nem kizárólag: Hírközlési Ágazati Párbeszéd Bizottsággal, Hírközlési Érdekegyeztető Tanáccsal és a Távközlési Mérnöki Minősítő Bizottsággal,2 

II.2.1.9. tartalom-szolgáltatói érdekvédelmi képviseletekkel kapcsolattartás,

II.2.1.10. fogyasztói érdekvédelmi szervezetekkel kapcsolattartás,

II.2.1.11. piaci verseny felügyeletét ellátó szervezetekkel kapcsolattartás, 

II.2.1.12. szakmai, tudományos szervezetekkel kapcsolattartás,

II.2.1.13. a kábeles technológiájú műsorterjesztési és hírközlési tevékenységet érintő jogszabályok végrehajtásának figyelemmel kísérése,1
II.2.1.14. a kábeles technológiájú műsorterjesztési szakma hírnevének védelme,1
II.2.1.15. a kábeles technológiájú műsorterjesztési és hírközlési nemzetközi szervezetekkel szakmai kapcsolattartás,1
II.2.1.16. a tartalomszolgáltatókkal (műsorszolgáltatók, adatbázis forgalmazók, Internet szolgáltatók, mobil szolgáltatók, stb.) kapcsolattartás, együttműködés.

II.2.1.17. a műsorterjesztést és más, a kábeles technológiájú hálózatokon nyújtható szolgáltatásokat szabályozó gazdasági, jogi, műszaki, médiapolitikai jogszabályok kidolgozásának és/vagy a hatályos rendelkezések módosításának kezdeményezése,1
II.2.1.18. a kábeles technológiájú műsorterjesztési szolgáltatások szakmai érdekeinek képviselete a hatóságok és más szervezetek előtt, valamint – amennyiben nem sérül a kábeles technológiájú műsorterjesztés érdekvédelme – az egyéb, kábeles technológiájú hálózat útján végezhető kiegészítő adatátviteli szolgáltatások (pl. Internet, VOIP szolgáltatás, stb.) szakmai érdekeinek képviselete,1, 2
II.2.1.19. ágazati munkáltatói érdekek képviselete belföldi szervezetekben és fórumokon,

II.2.1.20. részvétel és az ágazat képviselete belföldi szakmai fórumokon, kiállításokon.

II.2.2. 
Konzultációs tevékenység:

A tag felkérésére általános szakmai, gazdasági, jogi konzultáció biztosítása, mely nem terjed ki általános tanácsadásra a tag bírósági, államigazgatási, versenyhivatali, fogyasztóvédelmi, stb. egyedi eljárásában.

II.2.3.
Nemzetközi tevékenység:

II.2.3.1.
kapcsolattartás vagy szerződés alapján történő együttműködés a beszállítóként figyelembe vehető  külföldi gyártókkal és forgalmazókkal, tartalomszolgáltatókkal, külföldi szerzői jogvédő és szakmai érdekképviseletet ellátó szervezetekkel, illetőleg a hírközlési szakmában érdekelt más szervezetekkel, 2
II.2.3.2. ágazati munkáltatói érdekek képviselete nemzetközi szervezetekben és fórumokon,

II.2.3.3. részvétel és az ágazat képviselete külföldi szakmai fórumokon, kiállításokon.

II.2.4. 
Rendezvényszervezési tevékenység:

II.2.4.1. A tagok és külső személyek részére a hírközléssel kapcsolatos rendezvények szervezése, technológiák, gyártmányok, gyártók, forgalmazók bemutatása, hírközlési és hírközléssel kapcsolatos információk ismertetése, oktatási lehetőségének megteremtése.

II.2.4.2. A tagok számára a nemzetközi szakmai fórumokon és kiállításokon való részvétel lehetőségének megszervezése.

II.2.5. 
Közvetítői tevékenység

A tagok közötti esetleges érdekkonfliktus feloldásának előmozdítása az etikai normák betartása érdekében.

III. FEJEZET Tagsági jogviszony létrejötte, tagság fajtái

III.1. 
 Tagság

A Szövetségnek – az önkéntesség elve alapján – tagja lehet az, aki tagfelvételét kérelmezi, elfogadja a Szövetség Alapszabályát, Szervezeti és Működési Szabályzatát, Etikai Szabályzatát, aláírásával látja el a belépési nyilatkozatot és akit - a tagi fajtának megfelelően eljárásra jogosult szerv (az elnökség vagy a közgyűlés) - tagként felvesz.
Felvehető rendes tagként az a személy, szervezet, amely kábeles technológiájú műsorterjesztési tevékenységen kívül további más hírközlési szolgáltatási tevékenységet is végez, azonban a Szövetség a tag ezen irányú egyéb tevékenységére vonatkozó feladatokat és érdekvédelmet csak a műsorterjesztéssel összefüggő érdekvédelem sérelme nélkül lát el.1,2 

Nem vehető fel tagként az a személy, szervezet,
a) akinek tagsági jogviszonya kizárással megszűnt és az ahhoz fűzött mentesülési időtartam még nem telt le, vagy
b) akiről igazolhatóan megállapítható az, hogy kérelmének benyújtását megelőző magatartása vagy tevékenysége miatt az Etikai Szabályzat szerinti etikai eljárás lenne indítható ellene tagfelvétele esetén.1,2
III.2. 
Tagság fajtái:

- rendes (teljes jogú) tag

- nem vállalkozói tag3
- pártoló tag

- tiszteletbeli tag.

III.3. 
Rendes tag

A Szövetség rendes tagja teljeskörűen gyakorolja a tagi jogokat, szavazati joggal rendelkezik, tagdíj fizetésére a IV.3. pont szerint kötelezett.3,4
III.3.1.
Nagyvállalkozói tag

A Szövetség Nagyvállalkozói tagja kizárólag olyan gazdálkodó szervezet (Ptk. 685. § c) pont) lehet, amely 

a) kábeles technológiájú műsorterjesztési szolgáltatást nyújt,1
b) műsorterjesztés szolgáltatását legalább 50.001 előfizető számára nyújtja,1
c) kábeles technológiájú műsorterjesztési szolgáltatói tevékenysége vonatkozásában jogszabály alapján bejelentési kötelezettség terheli a hírközlési hatóság felé,1
d) tagfelvételi kérelmének benyújtásakor legalább a c) pont szerinti bejelentési kötelezettség teljesítésének megkezdését, tagfelvételi kérelmének benyújtását követő 90 napon belül pedig annak teljesítettségét igazolja, 

e) tevékenységét vállalkozásként végzi.1
III.3.2.
Középvállalkozói tag:

A Szövetség Középvállalkozói tagja kizárólag olyan gazdálkodó szervezet (Ptk. 685. § c) pont) lehet, amely 

a) kábeles technológiájú műsorterjesztési szolgáltatást nyújt,1
b) műsorterjesztés szolgáltatását legalább 5001 és legfeljebb 50.000 előfizető számára nyújtja,1
c) kábeles technológiájú műsorterjesztési szolgáltatói tevékenysége vonatkozásában jogszabály alapján bejelentési kötelezettség terheli a hírközlési hatóság felé1
d) tagfelvételi kérelmének benyújtásakor legalább a c) pont szerinti bejelentési kötelezettség teljesítésének megkezdését, tagfelvételi kérelmének benyújtását követő 90 napon belül pedig annak teljesítettségét igazolja,

e) tevékenységét vállalkozásként végzi.1
III.3.3. Kisvállalkozói tag:

A Szövetség kisvállalkozói tagja lehet olyan gazdálkodó szervezet (Ptk. 685. § c.), amely3
a) kábeles technológiájú műsorterjesztési szolgáltatást nyújt,1
b) műsorterjesztés szolgáltatását legfeljebb 5000 előfizető számára nyújtja,1
c) kábeles technológiájú műsorterjesztési szolgáltatói tevékenysége vonatkozásában jogszabály alapján bejelentési kötelezettség terheli a hírközlési hatóság felé1
d) tagfelvételi kérelmének benyújtásakor legalább a c) pont szerinti bejelentési kötelezettség teljesítésének megkezdését, tagfelvételi kérelmének benyújtását követő 90 napon belül pedig annak teljesítettségét igazolja,
e) tevékenységét vállalkozásként végzi.1
III.4.
Nem vállalkozói tag 3
A Szövetség nem vállalkozói tagja lehet 

III.4.1. olyan gazdálkodó szervezet (Ptk. 685. § c.), amely

a) kábeles technológiájú műsorterjesztési szolgáltatást nyújt,

b) műsorterjesztés szolgáltatását legfeljebb 5000 előfizető számára nyújtja,1
c) kábeles technológiájú műsorterjesztési szolgáltatói tevékenysége vonatkozásában jogszabály alapján bejelentési kötelezettség terheli a hírközlési hatóság felé

d) tagfelvételi kérelmének benyújtásakor legalább a c) pont szerinti bejelentési kötelezettség teljesítésének megkezdését, tagfelvételi kérelmének benyújtását követő 90 napon belül pedig annak teljesítettségét  igazolja,

e) tevékenységét nem vállalkozásként és a kábeles technológiájú műsorterjesztési szolgáltatást nem főtevékenységként végzi, vagy

III.4.2.4 előfizetői létszám meghatározása nélkül olyan szervezet (társasház, lakásszövetkezet, stb.), mely a szolgáltatást előre meghatározott zárt személyi kör javára nyújtja és e tevékenysége során nem áll a 2003. évi C. tv., 16/2003 (XII.28) IHM.r. hatálya alá tartozó jogviszonyban szolgáltatásának igénybe vevőivel, vagy
III.4.3. olyan természetes személy, aki szakmai múltja, szakmai tevékenysége miatt érdekelt vagy érdeklődő a kábeles technológiájú műsorterjesztési szolgáltatói tevékenységben.4
III.5. 
Pártoló tag

III.5.1. A Szövetség pártoló tagja lehet minden, olyan a hírközlési tevékenységhez, a Szövetség céljaihoz és tevékenységéhez közvetlenül vagy közvetve kapcsolódó természetes vagy jogi személy, jogi személyiség nélküli gazdasági társaság, illetve egyéb szervezet, jogi státuszára tekintet nélkül (különösen, de nem kizárólag azok, akik műsorszolgáltatással, hírközlési eszközök gyártásával és forgalmazásával, valamint hírközlési területen kutatással és oktatással foglalkoznak, továbbá a Szövetség vagy a tagság szempontjából jelentőséggel bíró tevékenységet fejtenek ki), aki egyébként a rendes tagság feltételeinek nem felelne meg. 

III.5.2. A pártoló tag szavazati joggal nem rendelkezik, tagdíj fizetésére a IV.7. pont szerint kötelezett.

III.5.3. A pártoló tag felvétele az Elnökség hatáskörébe tartozik.

III.6.       Tiszteletbeli tag

III.6.1. A Szövetség tiszteletbeli tagja lehet minden olyan természetes személy, aki a Szövetség tagja vagy annak képviselője/tisztségviselője volt, és aki a Szövetség sikeres működésében kiemelkedő tevékenységet végzett. 

III.6.2. A tiszteletbeli tag személyesen vesz részt a Szövetség munkájában, de szavazati joggal nem rendelkezik, rendszeres tagdíj fizetésére nem kötelezett. 

III.6.3.  A tiszteletbeli tagságot a Közgyűlés adományozza.

III.7.
Tagi részvétel

A természetes személy tagok személyesen, a nem természetes személy tagok jognyilatkozat tételére felhatalmazott törvényes vagy szervezeti képviselőik útján vesznek részt a Szövetség munkájában. A képviselők személyéről az Iroda képviseleti könyvet vezet. Vita esetén az a személy minősül a tag képviselőjének a közgyűlésen, aki a Szövetség bélyegzőjével ellátott és ugyanazon közgyűlésre ismételten semmilyen okból (pl. elvesztés) nem kiadható szavazólapot felmutatja. A képviseleti könyv hitelt érdemlő tartalmának fenntartása céljából a nem természetes személy tag köteles a képviselője személyében beállott változást haladéktalanul jelezni a Szövetség felé, egyben csatolni a képviseleti könyv lapjának az új képviselő személyét feltüntető változatát.
III.8. 
Tagsági viszony keletkezése

III.8.1.
A tagfelvételi kérelem beérkezését követően az Elnökség – a tagfelvételi döntést elősegítő további információk beszerzése céljából – a felvételre jelentkező személy nevét, hírközlési tevékenységének jellegét és szolgáltatási területének megjelölését a Szövetség honlapján a csak tagok számára (jelszóval) elérhető oldalon vagy a csak tagok számára elérhető levelezőlistán teszi közzé, az Elnökség által a tagjelöltről feltárt és tagfelvétel szempontjából releváns információkkal együtt. 
A tagjelöltre vonatkozó információk beszerzése érdekében az Elnökség jogosult publikus adatbázisokon kívül hatóságot, más szervezetet is megkeresni.
A rendes tag felvétele a Közgyűlésen jelen levő rendes tagok 2/3-os egyetértő szavazatával hozott határozata alapján történik. A Közgyűlés elé az Elnökség – a tagjelölt szakmai–gazdasági helyzetét, viszonyait ismertetve – terjeszti a rendes tagsági tagfelvétel iránti kérelmet, a tagi kategóriába való besorolás megjelölésével együtt. A tagfelvételi kérelem csak akkor tárgyalható a közgyűlésen, ha a kérelmező személyesen illetve nem természetes személy esetén – felmerülő tagi kérdések megválaszolására kompetens – képviselője útján jelen van. Amennyiben a tagjelölt a tagfelvételét tárgyaló közgyűlésen nem jelenik meg vagy nem természetes személy nem képviselteti magát kompetens képviselővel, úgy a tagfelvétel a következő közgyűlés napirendjét képezi.2
III.8.2. 
A pártoló és nem vállalkozói tagok felvétele – a pártoló illetve nem vállalkozói tagkénti felvétel kérelmezése alapján – az Elnökség hatáskörébe tartozik.

A pártoló és nem vállalkozói tagsági viszony keletkezéséről, az Elnökség egyszerű szótöbbséggel dönt.3 

III.8.3. 
Kivételes méltánylást érdemlő körülmények kivételével nem vehető fel a rendes és tiszteletbeli tagok közé azon személy, akinek rendes vagy tiszteletbeli tagsági viszonya az MKSZ-ből vagy MKHSZ-ből való korábbi kizárás folytán szűnt meg és a kizárásra vonatkozó döntés jogerőre emelkedésétől 3 év még nem telt el. 

III.8.4. 
A tiszteletbeli tagságra vonatkozó javaslatot az Elnökség egyszerű szótöbbséggel hozott döntésével terjeszti a közgyűlés elé és a közgyűlés az ügyben egyszerű szótöbbséggel dönt.

III.8.5. 
A Szövetségnél fennálló bármely tagsági jogviszony harmadik személyre nem ruházható át.

III.9.  
A tagok jogai

III.9.1. 
Valamennyi tag joga 

III.9.1.1. a Szövetség tevékenységében, szakmai munkájában való aktív részvétel az Alapszabály szerinti módon. 
III.9.1.2.  A Szövetség rendezvényein való részvétel
III.9.1.3.  Rendszeres tájékoztatásra, javaslat- és indítványtételre való jogosultság a Szövetség szervei felé.
III.9.1.4. A Szövetség tisztségviselőinek megválasztására vonatkozó javaslattétel, jelölés az Alapszabály rendelkezései szerint.
III.9.1.5. Felvilágosítás kérési jog a Szövetség bármely vezető tisztségviselőjétől, szervétől.
III.9.1.6. Általános szakmai, jogi és gazdasági érdekképviselet és - a tagi kategória szerint biztosított mértékben - a Szövetségi szolgáltatások igénylése a Szövetségtől, illetve a Szövetség által nyújtott szolgáltatások igénybevétele.

III.9.2.  A rendes tagok jogai
III.9.2.1.  A III.9.1. pont szerinti jogok gyakorlása.

III.9.2.2. A Közgyűlésen tanácskozási, javaslattételi jog gyakorlása.

III.9.2.3. A Közgyűlésen szavazati jog gyakorlása, melynél minden tagot egy szavazat illet meg.

III.9.2.4. Tisztségviselés, választhatóság a Szövetség bármely szervében.

III.9.3. 
Nem vállalkozói tagok jogai 3,4
III.9.3.1.  A III.9.1. pont szerinti jogok gyakorlása.

III.9.3.2. A Közgyűlésen tanácskozási és javaslattételi jog gyakorlása szavazati jog nélkül. 
III.9.3.3. Tisztségviselés, választhatóság a Szövetség bármely szervében.

III.9.4. 
Pártoló tagok jogai

III.9.4.1.  A III.9.1. pont szerinti jogok gyakorlása

III.9.4.2. A közgyűlésen tanácskozási, javaslattételi jog gyakorlása, a Szövetség belső életével foglalkozó és a stratégiai kérdéseket megtárgyaló tanácskozások, közgyűlési napirendi pontok kivételével.

III.9.5. 
Tiszteletbeli tagok jogai

III.9.5.1.  A 9.1. pont szerinti jogok gyakorlása

III.9.5.2. a közgyűlésen tanácskozási és javaslattételi jog gyakorlása.

III.10.
A rendes nem vállalkozói és pártoló tagok kötelezettségei3
III.10.1.a Szövetség Alapszabályának, Etikai Szabályzatának, valamint a közgyűlés és az Elnökség határozatainak betartása,

III.10.2. a tagdíj megfizetése az Alapszabály vonatkozó szabályai és - tagsági fajta alapján - a Közgyűlés vagy az Elnökség döntése szerint,

III.10.3. a Szövetség tevékenységével összefüggő, a tagra – tagi kategóriája szerint kötelező –  adatszolgáltatás határidőn belüli teljesítése 

a) műsorszolgáltatók felé előfizetői számokra vonatkozó adatszolgáltatás vonatkozásában a Szövetség útján történő és elektronikus technológiával történő adatszolgáltatásnál havonta, a tárgyhónapot követő hó 6. napjáig, nem a Szövetség útján történő adatszolgáltatásnál szerződéses kötelezettség alapján, a vonatkozó szerződés szerint,

b) tag személyére vonatkozó adat változása esetén haladéktalanul,

c) a Közgyűlés által közvetlenül vagy a Közgyűlés által adott felhatalmazás alapján az Elnökség által elrendelt adatszolgáltatás teljesítése a vonatkozó határozatban megjelölt határidőn belül,

III.10.4. a tevékenységére és személyére vonatkozó jogszabályok (pl. média, hírközlési , szerzői jogi jogszabályok, stb.) betartása

III.10.5. önkéntesen, vagy az Elnökség felkérése alapján vállalt konkrét feladatok szakszerű elvégzése

III.10.6. a tagságával vagy vállalt feladatával összefüggésben tudomására jutott hivatali és üzleti titok megőrzése,

III.10.7. az Etikai Bizottság általi ellenőrzés vagy eljárás során közreműködés, szükség szerint az ellenőrzés (vizsgálat, iratbetekintés) tűrése,

III.10.8. az érdekképviseleti és szakmai munka elősegítése.

III.11. 
A tagsági viszony szünetelése 

III.11.1. A Szövetség rendes tagja az Elnökséghez címzett írásbeli nyilatkozattal jogosult tagsági viszonyának szüneteltetésére legfeljebb a bejelentés Elnökség általi kézhezvételétől számított egy év időtartamra.

III.11.2. A szünetelés alatt a tag nem jogosult tagsági jogainak gyakorlására és nem köteles tagsági kötelezettségeinek (beleértve a tagdíjfizetési kötelezettséget is) teljesítésére, 

III.12.
A tagsági viszony megszűnése, megszüntetése:

III.12.1. Megszűnés: 

III.12.1.1. Természetes személy tag halála esetén, nem természetes személy tag (jogi személyiségű vagy jogi személyiség nélküli gazdasági társaság) jogutód nélküli megszűnése esetén. 

III.12.1.2. A jogutód nélküli megszűnésről történő hitelt érdemlő tudomásszerzés esetén az Elnökség köteles gondoskodni a jogutód nélkül megszűnt tag nyilvántartásaikból való törléséről, a jogutód nélküli megszűnés időpontjától kezdődő hatállyal.

III.12.2. Törlés: 


III.12.2.1. Törlésre kerül sor, ha a tag tagdíjfizetési kötelezettségét második írásbeli felszólítás ellenére az esedékességet követő 90 napon belül nem teljesíti. A tagdíj utólagos, törlést követő megfizetése a tagsági viszonyt nem állítja helyre és a volt tag csak a tagfelvétel általános szabályai szerint válhat ismét taggá, amennyiben a tagsági feltételeknek megfelel.

III.12.2.2. Törlés folytán megszűnik a tagsági jogviszony a rendes tag tagsági viszonya szünetelése kezdő napjától számított 1 év leteltével, ha a tag nem jelenti be ezen időtartamon belül az Elnökséghez a szünetelés megszűnését.

III.12.2.3. Törlésre kerül sor nem természetes személy tag (jogi személyiségű vagy jogi személyiség nélküli gazdasági társaság) jogutódlással történő megszűnése esetén akkor, ha a jogutód nem felel meg a rendes tagsági viszony létesítési feltételeinek. A jogutód szervezet a jogutódlás időpontjától számított 1 hónap időtartamon belül köteles a Szövetség elnöksége felé igazolni azt, hogy egyrészről jogutód, másrészről megfelel a rendes tagsági viszony létesítési feltételeinek. Megfelelő jogutódi eljárás esetén az Elnökség a jogelődöt törli, a jogutódot pedig bejegyzi a nyilvántartásba. 
A határidő elmulasztása vagy a jogutódlás, illetve a tagsági viszony feltételeinek nem megfelelő igazolása esetén az Elnökség a jogelőd nyilvántartásukból való törlése mellett nem intézkedik a jogutód nyilvántartásukban való regisztrálásáról.
III.12.2.4. Törlésre kerül sor, amennyiben a III.3.1.d), III.3.2.d), III.3.3.d). és a III.4.1.d) pontban rögzített és jogosultsági feltételek igazolására nyitvaálló 90 napos határidő a Közgyűlés által felvett –  tagnak felróható okból eredménytelenül telik el, és a tag újabb közgyűlési határozathozatal nélkül, automatikusan törlésre kerül, valamint nem jogosult a belépési díj és a tagdíj időarányoson túli részének visszakövetelésére.1,2
III.12.2.5. Törlésre kerül sor a rendes tag esetén akkor, ha a tag már nem felel meg a rendes tagsági viszony létesítési feltételeinek (különösen már nem végez kábeles technológiájú műsorterjesztési szolgáltatást). A jelen pont szerinti okból való törlést követően a tag jogosult más tagsági fajtába (pártoló, nem vállalkozói tag) történő felvételét kérelmezni.1,3
III.12.2.6. A törlés az Elnökség hatáskörébe tartozik.

III.12.3. Kilépés: 

III.12.3.1. Bármely tag az Elnökséghez címzett egyoldalú írásbeli nyilatkozattal tagsági viszonyát megszüntetheti. A kilépés a bejelentés Elnökség általi tudomásulvétel hónapjának utolsó napjával vagy a tag által megjelölt későbbi időponttal válik hatályossá, azonban a kilépés időpontja az elnökséghez tett bejelentést megelőző időpont nem lehet.
III.12.3.2. A kilépés tudomásulvétele az Elnökség hatáskörébe tartozik.

III.12.4. Kizárás: 

III.12.4.1. A közgyűlés az Etikai Bizottság etikai ügyben hozott határozata és az Etikai Szabályzat alapján kizárhatja a tagok sorából azt a tagot, aki a szövetség Etikai Szabályzatában foglaltakat megszegi és azt az Etikai Bizottság az Etikai Szabályzat szerint kizárással sújtja.

III.12.4.2. Az Etikai Bizottság javaslata alapján a Közgyűlés a jelenlevők 2/3-os szótöbbséggel hozott határozatával dönt a kizárásról.
III.13. Tagsági fajta vagy tagozati minőség módosítása3
III.13.1. Amennyiben rendes tag nem felel meg a rendes tagsági fajta feltételeinek, az Elnökséghez címzett egyoldalú nyilatkozattal kérelmezheti tagsági fajtájának módosítását nem vállalkozói tagra vagy pártoló tagra. Az Elnökség hatáskörébe tartozó és tagsági fajta módosítását jóváhagyó döntést követően tagdíjfizetési kötelezettségét a nem vállalkozó taggá váló tag az Alapszabály és a közgyűlés döntése szerinti módon és mértékben, pártoló taggá válás esetén az Elnökség döntése szerinti módon és mértékben köteles teljesíteni. 3
IV. FEJEZET A tagdíj

IV.1. A tagdíjfizetés rendjéről és mértékéről a közgyűlés legkésőbb a tagdíj hatályba lépését megelőző év második rendes közgyűlésén dönt. 

IV.2. A tagdíj a rendes és nem vállalkozói tagok által fizetendő rendszeres, valamint a rendes tagok által fizetendő eseti tagdíjakból tevődik össze.3 

IV.3. A rendszeres tagdíj mértéke tagsági fajtánként eltérő.3 

IV.3.1. A rendes tag esetén a tagdíj a tag által nyújtott kábeles technológiájú műsorterjesztési szolgáltatás igénybe vevőinek számához igazodóan kerül megállapításra, kötelező minimális és maximális éves tagdíj megállapítása mellett. A minimális tagdíj mértéke 2.400 előfizető után, a maximális tagdíj mértéke pedig 600.000 előfizető után a mindenkori és közgyűlés által előfizetőnként megállapított tagdíjjal számított összeg.1
IV.3.2. A nem vállalkozói tag esetén a tagdíj3 

a) a tag által nyújtott kábeles technológiájú műsorterjesztési szolgáltatás esetén az igénybe vevőinek számához igazodóan kerül megállapításra, kötelező minimális éves tagdíj megállapítása mellett. A minimális tagdíj mértéke 1.000 előfizető után a mindenkori és közgyűlés által előfizetőnként megállapított tagdíjjal számított összeg,

b) kábeles technológiájú műsorterjesztési szolgáltatást nem nyújtó tag esetén a minimális tagdíj mértéke 1.000 előfizető után, a mindenkori és közgyűlés által előfizetőnként megállapított tagdíjjal számított összeg.
IV.4. Az eseti tagdíjakat a szövetség kiemelt célfeladatai, illetőleg az elnökség által konkrétan meghatározott feladatok ellátása érdekében a tagozatok jogosultak önkéntesen felajánlani, meghatározni a saját tagozati tagjaik számára. Ha tagozat eseti tagdíj felajánlásáról dönt, a tagozat tagjaira a döntés kötelező és a Szövetség tagdíj iránti igénye érvényesíthető.

IV.5. Az eseti tagdíjat a tagozat képviselője által tett javaslat alapján a tagozat képviselőjével egyetértésben az Elnökség határozza meg. 

IV.6. A nagyvállalkozói, a középvállalkozói, vagy kisvállalkozói rendes tagként és nem vállalkozói tagként belépő személyek a tagi minőségükre irányadó éves minimál tagdíjjal megegyező, egyszeri belépési díjat tartoznak fizetni.3
IV.7. A pártoló tagok tagdíja egyedi megállapodás alapján kerül meghatározásra, melynek során a Szövetséget az Elnökség képviseli.

IV.8. A tiszteletbeli tagot tagdíjfizetési kötelezettség nem terheli.
IV.9. A január 1. napjától hatályosan a tárgyévre megállapított havi rendszeres tagdíjat negyedéves ütemezésben, a Szövetség által a rendes tag, valamint a III.4.1. és III.4.2. pont szerinti nem vállalkozói tag III.10.3.a) pont szerinti havi adatszolgáltatása alapján, minden naptári negyedév első havi záró, műsorterjesztéssel érintett előfizetői szám szerint, egyéb esetben a tagra irányadó szabály szerint a naptári negyedév középső hónapjában kiállított számla alapján kell megfizetni, a számla kiállításától számított 15 napon belül.3,2 A belépéskor a tagot tagdíjfizetési kötelezettség csak a tagfelvétel negyedévét követő negyedév első napjától terheli.
IV.10. Amennyiben a tag a tagdíjra vonatkozó negyedéves számlát nem kapja kézhez legkésőbb a negyedév második hónapjának végéig, úgy köteles a számlahiányt a Szövetség felé jelezni. A számlahiány jelzésének elmaradásából eredő jogkövetkezmények (késedelmi kamat, etikai eljárás indulása) a mulasztó tagot terhelik.

IV.11. Ha a tag (tagdíjból vagy más fizetési kötelezettségből eredő) lejárt fizetési kötelezettségét a Szövetség felhívása ellenére nem teljesíti a felhívás szerinti póthatáridőn belül, úgy 30 napon túli késedelem esetén az elnökség kezdeményezi etikai eljárás indítását az Etikai Bizottság előtt a taggal szemben, továbbá a Szövetség felé 30 napon túli tartozással rendelkező tagok névsorát az elnökség a Szövetség honlapján a csak tagok számára (jelszóval) elérhető oldalon közzéteszi. A jelen pont szerinti felhívást a Szövetség a tag – képviseleti könyvben megjelölt – képviselőjének címzetten elsődlegesen faxon és/vagy elektronikus levelező rendszeren keresztül, ezen elérhetőségek hiányában pedig postai úton (tértivevényes levél) küldi meg.
V. FEJEZET A Szövetség szervezete

1. 
Közgyűlés

2. 
Tagozatok

3. 
Tisztségviselők

4. 
Állandó és ideiglenes bizottságok

5. 
Iroda

V.1. 
Közgyűlés

V.1.1. 
A Szövetség legfőbb szerve a tagok Közgyűlése, mely évente legalább két alkalommal tart ülést (első és második rendes közgyűlés). 

V.1.2. 
A Közgyűlés kizárólagos hatáskörébe tartozik:

V.1.2.1. az Alapszabály megállapítása és módosítása,

V.1.2.2. Etikai Szabályzat elfogadása és módosítása,

V.1.2.3. a Szövetség tisztségviselőinek, tisztségviselői póttagok megválasztása, lemondása elfogadása, visszahívása,

V.1.2.4. az Elnökség éves beszámolójának elfogadása,

V.1.2.5. az Elnökségen kívüli választott testületek éves munkájáról készült beszámoló értékelése és elfogadása,

V.1.2.6. a rendszeres tagdíj megállapítása,

V.1.2.7. az éves költségvetés meghatározása és annak végrehajtásáról szóló éves jelentés elfogadása,

V.1.2.8. a Szövetség számviteli törvény szerinti éves beszámolójának elfogadása.

V.1.2.9. a Szövetség feloszlatása, szétválása vagy más szervezettel való egyesülés kimondása,

V.1.2.10. a tagnak rendes tagkénti felvétele, valamint a rendes, a nem vállalkozói, a pártoló és a tiszteletbeli tag kizárása,3,4
V.1.2.11. hazai és külföldi szakmai, vagy egyéb szervezetekbe való belépés vagy csatlakozás, vagy  kilépés,

V.1.2.12. a Szövetség által történő gazdasági társaság alapítása, megszüntetése, gazdasági társaságban részesedés megszerzése és elidegenítése,

V.1.2.13. a Szövetség általi díj vagy kitüntetés alapítása, adományozása, 

V.1.2.14. a tiszteletbeli tagság adományozása,

V.1.2.15. a könyvvizsgáló megválasztása, visszahívása,

V.1.2.16. mindazon ügyek, melyeket az Alapszabály más helyen, vagy az Etikai Szabályzat a közgyűlés kizárólagos hatáskörébe utal.

V.1.3. A Közgyűlésen minden tag jogosult részt venni. A közgyűlésen a Tagokon kívül csak az Elnökség által meghívottak vehetnek részt.
V.1.4. Az évi első rendes Közgyűlést minden évben március 01.-május hó 30. között, a második rendes Közgyűlést minden évben szeptember 01.-október 31. között kell megtartani, a Közgyűlés eltérő döntése hiányában.
V.1.5. Szükség szerint Közgyűlést (rendkívüli Közgyűlés) kell összehívni az Elnökség határozatára, valamint – nyolc héten belüli időpontra – akkor, ha azt legalább a szavazatokkal rendelkező tagok egyötöde a cél megjelölésével az Elnökségtől kéri, vagy ha a Felügyelő Bizottság indítványozza.

V.1.6. A közgyűlést az Elnökség határozata alapján az Elnök hívja össze. Ha az Elnök nem tesz eleget az összehívási kötelezettségének, abban az esetben a Felügyelő Bizottság elnöke jogosult és egyben köteles a Közgyűlést összehívni.

V.1.7. A közgyűlésekre a Szövetség minden tagját legalább 15 nappal korábban írásban kell meghívni a hely, az időpont és a napirendi javaslat közlésével.

V.1.8. Az évi első rendes Közgyűlésre szóló meghívóhoz mellékelni kell az Elnökség előző évben végzett munkájáról szóló és a költségvetés végrehajtásáról szóló beszámoló írásbeli összefoglalóját, a számviteli törvény szerinti éves beszámoló fontosabb adatait (a beszámolóra vonatkozó könyvvizsgálói jelentéssel együtt) és a tárgyévi költségvetés tervezetét, valamint a Felügyelő Bizottság ezekre vonatkozó, írásbeli véleményét.

V.1.9. Az Elnökség által meghirdetetthez képest új napirendben érdemi határozat meghozatalára csak akkor kerülhet sor, ha a Közgyűlésen valamennyi szavazati joggal rendelkező tag megjelent és az új napirendi pont felvétele ellen senki sem tiltakozott. A tagok által, a Közgyűlésen ismertetésre szánt és a Közgyűlés hatáskörébe tartozó előterjesztéseket és beadványokat az első rendes Közgyűlés előtt legkésőbb február hó 01. napjáig, a második rendes közgyűlést megelőzően pedig augusztus hó 01. napjáig beérkezően írásban és indokolással ellátva, az Alapszabály vagy az Etikai Szabályzatot módosító indítvány esetén szövegszerű javaslattal (határozati formára alkalmas módon) együttesen kell benyújtani az Elnökséghez a tagozatok általi tárgyalhatóság érdekében. A határidőn túl beérkezett és formai feltételeknek megfelelő javaslat a következő Közgyűlés kötelező napirendi pontját képezi. 

A tagozatok a Közgyűlésre szánt és jelen pont előírásainak megfelelő tagi javaslattal kapcsolatban úgy kötelesek eljárni, hogy az első rendes közgyűlés esetén március 01. napjáig, a második rendes közgyűlés esetén szeptember hó 01. napjáig a javaslat a tagozat által véleményezésre, valamint a tagozati vélemény az Elnökséggel közlésre kerüljön a közgyűlési meghívó tartalmának kialakíthatósága érdekében. 
Amennyiben bármely tagozat a javaslattal nem ért egyet a V.1.14.3. a)-e) pontok szerinti tárgykörökben, úgy a javaslatot az Elnökség a közgyűlési meghívóban nem tűzheti napirendre, azonban az Elnökség a javaslatokról köteles a Közgyűlést tájékoztatni, az egyetértését meg nem adó tagozat pedig köteles álláspontját – a tagozati képviselő útján – röviden indokolni.

A közgyűlési meghívóban meghirdetett napirendi pontokhoz az Elnökség által közölt előterjesztésekhez kapcsolódóan a tagok javaslatokat és beadványokat legkésőbb 8 nappal a közgyűlés időpontja előtt a Szövetség Elnökségéhez beérkezően írásban és indokolással ellátva kell benyújtani, az Alapszabályt vagy az Etikai Szabályzatot módosító indítvány esetén szövegszerű javaslattal (határozati formára alkalmas módon) együttesen. 
A határidőn túl érkezett vagy a Közgyűlés meghirdetett napirendjéhez nem kapcsolódó, azonban a formai feltételeknek megfelelő indítvány a következő Közgyűlés kötelező napirendi pontját képezi.

V.1.10. A Közgyűlés levezetése az Elnökség által kijelölt elnökségi tag vagy az Elnökség által jelölt bármely személy feladata.

V.1.11. A közgyűlésről jegyzőkönyvet kell készíteni, amely tartalmazza a közgyűlés helyét, idejét, az előzetesen meghirdetett napirendet, illetve az arra később felvett kérdéseket, a határozatképességre vonatkozó megállapítást, a határozati javaslatokat, az azokra tett észrevételeket a nyilatkozó személyek megjelölésével, a leadott szavatok és ellenszavazatok számát, valamint a szavazástól tartózkodók számát, a közgyűlésen lezajlott fontosabb eseményeket, az elhangzott indítványokat. A Közgyűlésen megnyilvánuló, de egyébként kisebbségben maradt véleményt, javaslatot, vagy indítványt minden esetben rögzíteni kell a jegyzőkönyvben, az azt képviselő tag nevének rögzítése mellett. A jegyzőkönyv mellékletét képezi minden, az egyes napirendekhez beterjesztett dokumentum egy példánya. A közgyűlésen megszületett határozatokról az Iroda külön, folyamatos nyilvántartást is vezet (Határozatok Könyve).

V.1.12.
A jegyzőkönyvet a jegyzőkönyvvezető és a közgyűlés levezető elnöke írja alá, valamint a Felügyelő Bizottság elnöke vagy megbízott tagja és a közgyűlés kezdetekor a leadható szavazatok egyszerű szótöbbségével megválasztott két további jegyzőkönyv-hitelesítő hitelesíti. A jegyzőkönyvek eredeti példányait a Iroda őrzi, azokba előzetes kérelem alapján bármely tag betekinthet, illetve  másolatot kérhet.

V.1.13.
Határozatképesség:
V.1.13.1. A Közgyűlés akkor határozatképes, ha a leadható szavazatok legalább 50%-a + 1 szavazat jelen van. 

V.1.13.2. A közgyűlés határozatképességének folyamatos ellenőrzése a közgyűlést levezető személy (Elnök) kötelezettsége. Amennyiben bármely szavazás eredményeként megállapításra kerül az, hogy az igen, nem és tartózkodó szavazatok együttes száma nem éri el a határozatképességhez szükséges számot, úgy a közgyűlést levezető személy köteles az ezen szavazással érintett határozat érvénytelenségét megállapítani és a közgyűlés határozatképességének helyreállítása érdekében a szükséges intézkedéseket megtenni. Amennyiben a határozatképtelenné vált közgyűlés a határozatképtelenség megállapításától számított 1 óra időtartamon belül nem válik ismét határozatképessé, úgy a közgyűlést levezető személy a közgyűlést köteles berekeszteni és új közgyűlés összehívására az Alapszabály erre vonatkozó szabályai szerint kerül sor.

V.1.13.3. Határozatképesség hiányában megismételt közgyűlés változatlan napirenddel, a megjelentek számától függetlenül határozatképes. A megismételt közgyűlés esetén az eredeti közgyűlés határozatképességének fenntartására vonatkozó szabályok nem alkalmazhatók, azonban amennyiben a megismételt közgyűlésen jelenlevő  szavazatok száma az összes leadható szavazatszám 20%-a alá csökken, úgy a közgyűlést levezető személy a közgyűlést köteles berekeszteni és új közgyűlés összehívására az Alapszabály szerint kerül sor.

V.1.14. Határozathozatal:
V.1.14.1.A Közgyűlés határozatait általában nyílt szavazással, a Közgyűlésen jelenlevő rendes tagok egyszerű szótöbbségével hozza, kivéve, ha az Alapszabály másként rendelkezik, vagy ha a Közgyűlés – a jelenlevő tagok egyszerű szótöbbséggel hozott döntésével - másként dönt.

Nyílt szavazás esetén a tag szavazatát úgy adja le, hogy a közgyűlési jelenléti ív aláírásakor a tag részére átadott szavazólapot felmutatja. A szavazólap tartalmazza legalább a Szövetség megnevezését, a Közgyűlés időpontját, valamint a Szövetség bélyegzőlenyomatát.

V.1.14.2. A közgyűlésen jelen levő szavazatok 2/3-os többsége szükséges az alábbiakban megjelölt ügyekben:

V.1.14.2.1. a Szövetség Alapszabálya, Etikai Szabályzata megváltoztatásához, 

V.1.14.2.2. a Szövetség feloszlásának, szétválásának, vagy más szervezettel való egyesülésének kimondásához,  

V.1.14.2.3. a Szövetség általi gazdasági társaság alapításához, megszüntetéséhez, gazdasági társaságba való belépéshez és tagsági viszony megszüntetéséhez,

V.1.14.2.4.  a rendes tag felvételéhez, bármely (rendes, nem vállalkozói, pártoló, tiszteletbeli) tag kizárásához, 3
V.1.14.2.5. mindazon ügyekben, melyeket az Alapszabály, az Etikai Szabályzat a Közgyűlés 2/3-os, vagy minősített döntéshozatalához rendel.

V.1.14.3. A közgyűlésen a három tagozat képviselőjének egyetértése nélkül nem hozható érvényes döntés a következő tárgykörökben:

a) a Szövetség Alapszabálya, Etikai Szabályzata megváltoztatása, 

b) a Szövetség feloszlásának, szétválásának, vagy más szervezettel való egyesülésének kimondása,  

c) a Szövetség általi gazdasági társaság alapításához, megszüntetéséhez, gazdasági társaságba való belépéshez és tagsági viszony megszüntetéséhez.

d) rendes tag kizárása,

e) rendszeres tagdíj megállapítása,
f) az éves költségvetés meghatározása és annak végrehajtásáról szóló éves jelentés elfogadása.

V.1.14.4. Egyszerű szótöbbséghez kötött határozatra vonatkozó szavazategyenlőség esetén az adott határozati javaslatot egyazon Közgyűlésen legfeljebb még egy alkalommal lehet megtárgyalni és szavazásra bocsátani. Amennyiben a megismételt szavazás sem eredményez egyszerű többséget, az úgy értelmezendő,hogy az indítványt a Közgyűlés elvetette. 

V.1.14.5. A Szövetség tisztségviselőit a Közgyűlés titkosan választja, menti fel vagy hívja vissza. 

A szavazólapon minden jelölt neve előtt egy üres mező (kör, vagy négyszög) áll. A választás a mezőben való egyértelmű jelzéssel (+, x) történik. A szavazólapnak tartalmaznia kell a tájékoztatást a választás megjelölésének módjára, valamint a választható személyek maximális létszámára vonatkozóan. Ha a szavazólapon esetileg meghatározott mennyiségű személynél több név mellé kerül jelzés feltüntetésre, úgy a szavazólap érvénytelennek minősül és érvénytelen szavazatot jelent. 

V.1.14.6. A Közgyűléseken a szavazatszámlálást jelenlevő 100 tagszám alatt 3 tagú, jelenlevő 100 tagszám fölött pedig 5 tagú ad hoc bizottság végzi és hitelesíti, mely bizottság tagjai a Közgyűlés kezdetekor kerülnek megválasztásra a jelenlevők egyszerű szótöbbséggel hozott határozatával.

V.1.14.7. Bármely szavazásnál a tag az adott kérdésben csak egyszer szavazhat (vagy igen, vagy nem, vagy tartózkodó szavazat). Minden szavazásra jogosult személy kizárólag a saját szavazólapjával szavazhat, és nem megengedett a szavazólap más tag részére való átadása, vagy más tagtól való átvétele.

V.1.15. Megismételt közgyűlés

V.1.15.1. Amennyiben a szabályszerűen összehívott közgyűlés határozatképtelen, úgy azon nem lehet döntéseket hozni. Ha a közgyűlés nem volt határozatképes, azonban a közgyűlési meghívó tartalmazta a megismételt közgyűlés adatait, úgy megismételt közgyűlés tartására kerül sor az eredeti napirenden szereplő ügyekben. 

V.1.15.2. A határozatképtelen közgyűlés és a megismételt közgyűlés között legalább 1 óra időtartamnak kell eltelnie. A megismételt közgyűlés időpontját és helyszínét az eredeti közgyűlésre szóló meghívó tartalmazza, és nem kerül újabb meghívó küldésre a tagok részére. 

V.1.15.3. A megismételt közgyűléssel kapcsolatban a meghívónak tartalmaznia kell a tájékoztatást arról, hogy a megismételt közgyűlés a megjelentek számától és a képviselt szavazatoktól függetlenül határozatképes az eredeti napirendi pontok esetében, az 1.13.3. pont szabályainak figyelembevétele mellett.

V.2. 
Tagozatok

V.2.1. A Szövetség keretén belül a Szövetség működési hatékonyságának növelése, továbbá meghatározott, a Tagozatok szerint elkülönülő szakmai kérdések kidolgozása illetve speciális feladatok megoldása érdekében a rendes tagokat magában foglaló Tagozatok működnek.2
V.2.2. A Kisvállalkozói Tagozatba tartoznak azon rendes tagok, amelyek III.3.3. pont alá tartozó tagi kategória feltételeinek megfelelnek és az Iroda által vezetett tagozati nyilvántartásban is így vannak feltüntetve.3
V.2.3. A Középvállalkozói Tagozatba tartoznak azon rendes tagok, amelyek a III.3.2. pont alá tartozó tagi kategória feltételeinek megfelelnek és az Iroda által vezetett tagozati nyilvántartásban is így vannak feltüntetve.

V.2.4. A Nagyvállalkozói Tagozatba tartoznak azon rendes tagok, amelyek  a III.3.1. pont alá tartozó tagi kategória feltételeinek megfelelnek és az Iroda által vezetett tagozati nyilvántartásban is így vannak feltüntetve.

V.2.5. Egy tag csak egy tagozatba tartozhat. A tagozati besorolást az Iroda végzi első alkalommal tagfelvételkor a tagi kategória szerint, azt követően pedig a szolgáltatásnyújtás bejelentéshez kötöttségében bekövetkező változás és a vállalkozói tagoknál a minden év január hóban megállapított, előző év december hó 31. napján érvényes előfizetői létszám alapján, amely besorolásról minden év január 30-ig értesíti a tagot.

A tag a besorolási értesítés vele történt közlésétől számított 30 napon belül kérelmezheti másik tagozatba való besorolását, amennyiben a másik tagozat feltételeinek megfelel. Az Iroda a kérelemről értesíti a tag által választott tagozat tagozati képviselőjét annak érdekében, hogy a következő, de legkésőbb az első rendes közgyűlés előtt megtartásra kerülő tagozati ülés tárgyalni tudja a kérelmet.  A tagozati képviselők a tagozat döntéséről kötelesek az Irodát értesíteni. 
Az Iroda az eredeti besorolás szerinti tagozat tagozati képviselőjét csak akkor értesíti a kérelemről az eredeti tagozatban szükséges döntéshozatal érdekében, ha a kérelmező tag eredeti tagozatában tagozati képviselő is.  
A tag csak akkor minősül az általa választott tagozatba tartozónak, ha a választott tagozat tagozati ülése a tag kérelmét a tagozati ülésen jelenlevők egyszerű többséggel hozott döntésével elfogadta.

A tagozat jogosult a hozzájárulását visszavonni, azonban csak a következő évi besorolástól kezdődő hatállyal, mely esetben a tag a választott tagozatból eredeti tagozatába kerül.  A tag a választott tagozatból az eredeti tagozatába az eredeti tagozat hozzájárulása nélkül visszatérhet, azonban legkorábban az Iroda általi, következő évi tagozati besoroláskor.

V.2.6. A tagi és tagozati besorolást és annak változásait az Iroda tartja nyilván a Tagozati Jegyzékben. A tagi és Tagozati Jegyzékbe bármely tag betekinthet, a rá vonatkozó részéről másolatot kérhet.2
V.2.7. 
További tagozat akkor hozható létre, ha azt legalább 5 tag indítványozza és a Közgyűlés az Alapszabályt az indítványnak megfelelően az új tagozatra vonatkozó szabályok kialakításával módosítja.

V.2.8. 
Tagozati ülések

V.2.8.1. A tagozatok tagjai a Szövetség rendes közgyűléseihez kapcsolódóan, azt megelőzően legföljebb 15 napon belül, legalább azonban évente egyszer tartanak ülést (rendes tagozati ülés), ahol kialakítják a tagozati tagokat érintő szövetségi kérdésekre vonatkozó együttes álláspontjukat, valamint megválasztják a képviselőjüket (tagozati képviselő), valamint a pótképviselőt. A tagozat tagjai legalább 10%-ának erre irányuló igénye esetén a tagozat elnöke köteles a tagozati ülést összehívni (rendkívüli tagozati ülés). 

V.2.8.2. A tagozat képviselőjének megválasztásáról, visszahívásáról a tagozat dönt. A tagozati képviselő időközi visszahívása esetén a tagozat a visszahívással egyidejűleg dönt az új tagozati képviselő választásáról. 
Amennyiben a tagozati képviselő a tevékenység ellátásában tartósan vagy ideiglenesen akadályozva van, úgy köteles ezen körülményről az Elnököt és a pótképviselőt haladéktalanul értesíteni, valamint köteles egyidejűleg a pótképviselő részére átadni mindazon információt, amely a tevékenység - pótképviselő általi - folyamatos viteléhez szükséges.

V.2.8.3. A tagozatok az egyes kérdésekben egyszerű többséggel, nyílt szavazással döntenek, egyebekben működésükre – a tagozat által a tagozati ülésen jelenlevők 2/3-os többségével elfogadott Tagozati Ügyrend eltérő szabálya hiányában - a közgyűlés szabályait kell alkalmazni az Alapszabályban megjelölt eltérésekkel. A tagozati ülésen a tagozati képviselő nem jogosult egyetértési vagy egyet nem értési jog gyakorlására. 
A tagozati ülésekről jegyzőkönyv készítése helyett elégséges a tagozat határozatait tartalmazó emlékeztető, vagy egyszerűsített jegyzőkönyv felvétele, azonban a tagozati képviselő választását, visszahívását minden esetben jegyzőkönyvben kell dokumentálni. A tagozati ülésről készült dokumentumot a készítője (jegyzőkönyvvezető vagy összeállító) és két, az ülés elején a tagozat tagjai közül megválasztott hitelesítő írja alá. A tagozati ülés dokumentumát a tagozati képviselő az ülést követő 8 napon belül köteles az Elnöknek megküldeni. A tagozati képviselő köteles a tagozat ügyrendjét is az Elnöknek – az ügyrend elfogadását követően haladéktalanul – megküldeni, amennyiben a tagozat ügyrendet fogad el.

V.2.9.
A tagozati képviselő köteles minden közgyűlésen, a közgyűlés teljes időtartama alatt jelen lenni és a tagozati képviselők egyetértéséhez kötött ügyekben – a saját tagozata döntésének megfelelően – az egyetértés megadásáról vagy annak megtagadásáról egyértelműen nyilatkozni. 
Amennyiben bármely tagozati képviselő a Közgyűlésen a tagozatok egyetértéséhez kötött kérdésben nem adja egyetértését, úgy tagozatának erre irányuló döntését köteles a Közgyűlés részére röviden megindokolni.

V.3. 
Tisztségviselők

V.3.1. 
Tisztségviselés:
V.3.1.1. A Szövetség tisztségviselői: a Szövetség elnöke, az elnökségi tagok, a Felügyelő Bizottság tagjai (elnök és tagok), továbbá az Etikai Bizottság tagjai (elnök és tagok). 

V.3.1.2. A Szövetség bármely rendes vagy nem vállalkozói tagja vagy annak egy vagy több törvényes/szervezeti képviselője megválasztható tisztségviselésre. 2,3
V.3.1.3. Nem lehet a Szövetség tisztségviselője az, aki 

· nem felel meg az 1989. évi II. tv-ben foglalt követelményeknek,

· aki nem rendes vagy nem vállalkozói tag, vagy nem a tag törvényes, vagy a képviseleti könyvben regisztrált képviselője,3
· a szövetség által alapított gazdálkodó szervezet, alapítvány vezető tisztségviselője, vagy ilyen személy hozzátartozója,

· országos hatáskörű közigazgatási szerv vezető beosztású tisztviselője, vagy annak hozzátartozója.
Az Elnökség tagjai közül nem lehet sem ugyanazon természetes személy, sem ugyanazon tag képviseletében eljáró személyek, sem ezek közeli hozzátartozói (Ptk.685.§ b)) egyidejűleg a Felügyelő Bizottság tagjai.

V.3.1.4. A természetes személy csak egy testületi szervbe (Elnökség, Felügyelő Bizottság, Etikai Bizottság) választható. Amennyiben bármely testületi szerv tagját a Közgyűlés más testületi szerv tagjává választja, úgy a tisztségviselés kezdő napjával a személy előző tisztségviselői minősége megszűnik. 

V.3.1.5. A tisztségviselőt a Közgyűlés legfeljebb 3 év időtartamra választja. Amennyiben bármely tisztségviselő megbízatása bármely okból megszűnik, a személy helyére póttag behívása, vagy új tisztségviselő megválasztása csak az eredeti megbízás időtartamának végéig történhet.

V.3.1.6. A tisztségviselő visszahívható, ha vele szemben az Etikai Bizottság ilyen tartalmú jogerős döntést hozott, feladatát neki felróhatóan nem látja el, illetve vele szemben összeférhetetlenségi ok merül fel.

V.3.1.7. A tisztségviselő e megbízatásából származó jogosultságát és kötelezettségét másra nem ruházhatja át.

V.3.1.8. A választott tisztségviselő tisztségéről bármikor lemondhat, azonban ha a Szövetség működőképessége ezt megkívánja, a lemondás csak annak bejelentésétől számított 60. napon válik hatályossá, kivéve, ha a Közgyűlés az új tisztségviselő megválasztásáról már ezt megelőzően gondoskodott. A lemondás hatályossá válásáig a tisztségviselő a halaszthatatlan döntések meghozatalában, illetve az ilyen intézkedések megtételében köteles részt venni. 

V.3.1.9. A választott tisztségviselő tisztségviselése megszűnik, ha az ő vagy az általa képviselt szervezet rendes vagy nem vállalkozói3 tagsági viszonya megszűnik a Szövetségben, továbbá ha a természetes személy tisztségviselő meghal vagy ha a tisztségviselőnek az általa képviselt szervezettel a képviseleti könyvben való feltüntetést megalapozó jogviszonya megszűnik. 
A választott tisztségviselő köteles az Elnökség útján a Szövetség felé haladéktalanul jelezni azt, ha vele szemben az Etv. vagy az Alapszabály (különösen V.3.1.3. pont) szerinti tisztségviselést kizáró ok következett be.
V.3.1.10. Ha valamely tisztségviselő megbízatása megszűnik a mandátum lejárta előtt, úgy helyére a megválasztott póttagot be kell hívni. A megüresedett tisztségre ugyanazon tagozatból jelölt póttagot lehet csak behívni, mint amelyik tagozat az eredeti tisztségviselőt jelölte.

V.3.2. 
Elnökség:

V.3.2.1. Az Elnökség a Szövetség testületi irányító szerve, amely két közgyűlés között végzi a Szövetség munkáját. 

V.3.2.2. Az Elnökség tagjai a Szövetség elnöke, a 11 elnökségi tag, akik az elnökségi döntéshozatal során egyenlő jogokat élveznek és személyenként 1 szavazattal rendelkeznek.

V.3.2.3. Az Elnököt, és a 11 elnökségi tagot és póttagot a Közgyűlés választja az V.3.2.4. és V.3.2.5. pont szerinti jelölési eljárás alapján a tagok vagy képviselőik közül. A jelölési és választási eljárásban érvényesülnie kell a tagsági kategóriák közötti egyensúlynak és a tagok között a tagi szolgáltatást igénybe vevők száma szerint számított arányosságnak, valamint a szövetség egységének. 

V.3.2.4. Az elnök választása:

V.3.2.4.1. Az elnök a szövetség egységét jeleníti meg. Személyére vonatkozó jelölés kötetlen. Az elnök személyére bármely tag tehet javaslatot. A jelölés a közgyűlésen nyílt javaslattétellel és a jelöltlistára nyílt szavazás útján, a jelenlevők egyszerű szótöbbséggel hozott határozatával való felvétellel történik. 
A jelöltlistára a javasolt személyek kerülnek, feltéve, hogy a jelölés alkalmával a közgyűlés előtt nyilatkoztak a tisztségviselőkre vonatkozó kizáró feltételek hiányáról, a tisztségviselőkre vonatkozó szabályok megtartásának vállalásáról, valamint - az elnöki tisztség esetében - az elnöki tisztség teljes munkaidős munkaviszony keretén belüli elvállalásáról. A választás ezen személyek közül akkor érvényes, ha a jelölés alapján készített szavazólapon feltüntetett valamely személy a közgyűlésen jelenlevő szavazatok több, mint felét megszerezte. Ha ez az első választási fordulóban nem következik be, úgy új jelölést kell lefolytatni, jelöltlistát állítani, amelyre azon személyek kerülnek felvételre, akiket a jelenlevő szavazatok közül 1/3-os aránynál magasabb arányú jelölést kaptak. Az a jelölt válik elnökké, aki az ezen jelölés alapján készült szavazólapon feltüntetett személyek közül ezen újabb szavazás során a legtöbb szavazatot szerzi meg.

V.3.2.5.Az elnökségi tagok jelölése a tagozatok joga az arányosság és az egyensúly elvének figyelembe vételével a következők szerint:

V.3.2.5.1.A nagyvállalkozói tagozat jogosult öt fő jelölt és egy póttag jelölt állítására.

V.3.2.5.2. A középvállalkozói tagozat jogosult három fő jelölt és egy póttag jelölt állítására.

V.3.2.5.3. A kisvállalkozói tagozat jogosult három fő jelölt és egy póttag jelölt állítására.3
Amennyiben bármely tagozat vonatkozásában – póttag időközi elnökségi tagkénti behívása miatt – már nincs további póttag megválasztva, úgy a póttag választása során azon tagozat állíthat új póttagra jelöltet, amelyikből a póttag behívásra került.

V.3.2.6. A választás az elnökségi tagokra és póttagokra egyidejűleg, de a jelöltek neveit tagozatonkénti elkülönítéssel tartalmazó szavazólap alapján történik. A jelölt személyek mindegyike felkerül a tagozati megjelölést is feltüntető jelöltlistára, amely egyben a szavazólap, feltéve, hogy a jelölés alkalmával a közgyűlés előtt nyilatkoztak a tisztségviselőkre vonatkozó kizáró szabályok hiányáról, valamint a tisztség vállalásáról. 
Az egyes tagozatok jogosultak meghatározni jelöltjeiknek a szavazólapon való feltüntetése sorrendjét, ilyen megjelölés hiányában a jelöltek alfabetikus sorrendben kerülnek feltüntetésre. Azok a jelöltek kerülnek elnökségi taggá megválasztásra, akik a szavazólapon szerepelnek és akikre – személyenként – a közgyűlésen jelen levő szavazatok több, mint felét leadták. Póttaggá választottnak azok a személyek minősülnek, akik a tagozati jelöltek közül tagozatonként a tagozati elnökségi tagi jelöltszámot követő legtöbb szavazatot kapták. 

Amennyiben a jelöltek közül legalább a V.3.2.2. pontban megjelölt számú személy a V.3.2.5 pont szerinti arányban nem éri el a szükséges (közgyűlésen jelen levők több, mint fele) szavazati arányt, úgy a szavazás valamennyi jelölt vonatkozásában eredménytelennek minősül és a jelöltállítás és a szavazólap összeállítás megismétlésre kerül. Ez esetben a tagozatok jogosultak új jelölt(ek) állítására. 
A megismételt jelölési és szavazási eljárás eredményeképpen azok a jelöltek kerülnek elnökségi taggá megválasztásra, akik a szavazólapon szerepelnek és akikre – személyenként – a közgyűlésen jelen levő szavazatok több, mint 25 %-át leadták. Póttaggá választottnak azok a személyek minősülnek, akik a tagozati jelöltek közül tagozatonként a tagozati elnökségi tagi jelöltszámot követő legtöbb szavazatot kapták. 
Amennyiben a jelöltek közül legalább a V.3.2.2. pontban megjelölt számú személy a V.3.2.5 pont szerinti arányban nem éri el a szükséges (közgyűlésen jelen levők több, mint 25 %-a) szavazati arányt, úgy a második szavazás is valamennyi jelölt vonatkozásában eredménytelennek minősül.  Ugyanazon a közgyűlésen még egyszer lehetséges a jelöltállítás és szavazás megismétlése a második szavazásra irányadó szabályok szerint. 

Amennyiben ezen szavazás is eredménytelennek minősül a második szavazásra irányadó szabályok szerint, úgy a Közgyűlés levezető elnöke köteles az Közgyűlést berekeszteni, a Szövetség elnöke és a Felügyelő Bizottság elnöke pedig kötelesek együttesen és  haladéktalanul – a szavazási eljárásokat is rögzítő és a szavazatszámláló bizottság elnöke által is aláírt közgyűlési jegyzőkönyv csatolásával – az illetékes ügyészséget tájékoztatni, az ügyészség általi bírósági eljárás megindíthatósága érdekében. 

Ha valamely elnökségi tag megbízatása megszűnik, az a tagozat jogosult elnökségi tagot jelölni, akinek jelölése alapján azt az elnökségi tagot választották, akinek a megbízatása megszűnt.

V.3.2.7. Az Elnökség határozatképes, ha megválasztott elnökségi tagok 50%-a + 1 fő, de legalább 6 fő 

jelen van. Az Elnökség határozatait nyílt szavazással, egyszerű szótöbbséggel hozza. Szavazategyenlőség esetén az Elnökség tagjai mindaddig kötelesek a döntést igénylő kérdést napirenden tartani, ameddig az ismételt szavazásokkal a határozat meghozatalára sor nem kerül. Amennyiben a határozathozatalra a szavazategyenlőség miatt 3 hónapon belül nem kerül sor, az Elnök köteles a Közgyűlést összehívni a döntéshozatal érdekében. 

V.3.2.7. Az Elnökség az Alapszabály és saját ügyrendje szerint működik és tevékenységéről a Közgyűlésnek beszámolni köteles. Az Elnökség minden olyan kérdésben dönthet, amely nem tartozik a közgyűlés kizárólagos hatáskörébe. 

V.3.2.8. Az Elnökség eseti bizottságot alakíthat az elnökségi tagok közül, szükség szerint a kérdésben szakértelemmel rendelkező bármely tag vagy külső szakértő bevonásával.

V.3.2.9. Az elnökségi üléseket az Elnök hívja össze és vezeti. Akadályoztatása esetén az Elnök által megbízott elnökségi tag helyettesíti. Az Elnökségi üléseken meghívottként, tanácskozási joggal részt vesz a Felügyelő Bizottság elnöke vagy tagja, az Etikai Bizottság elnöke vagy tagja.
V.3.2.10. Az Elnökség szükség szerint, de naptári évenként legalább 10 alkalommal ülésezik. Az ülésről jegyzőkönyvet kell felvenni és a meghozott határozatokat sorszámmal ellátva kell nyilvántartani illetve az elnökségi tagokat és az érdekelteket azokról írásban kell értesíteni.

V.3.2.11. Az Elnökség feladata mindazon ügyek ellátása, mely nem tartozik a Közgyűlés vagy valamely Bizottság kizárólagos hatáskörébe, így különösen, de nem kizárólag az Alapszabály, és az Etikai Szabályzat kidolgozása, ezek módosítási javaslataink kidolgozása és a Közgyűlés elé terjesztése, költségvetés kidolgozása, adminisztrációs díj és mértékének megállapítása, mintaszabályzatok, mintaszerződések kidolgozása és a minták tagok részére való biztosítása. Az Elnökség a Felügyelő Bizottság éves értékelő jelentése alapján tett intézkedéséről köteles a Közgyűlésnek beszámolni. 

V.3.2.12. Az Elnökség kiemelt feladata az Elnökség munkájáról szóló beszámoló, a Szövetség éves gazdálkodására vonatkozó beszámoló, valamint a következő időszak pénzügyi-, és munkatervének elkészítése és határozathozatal céljából a Közgyűlés elé való terjesztése.

V.3.2.13. Az Elnökség tagjai – az Elnök kivételével – tevékenységüket díjazás nélkül,  a Közgyűlés által előzetesen (az éves költségvetés részeként) jóváhagyott mértékű költségtérítés mellett látják el. 
V.3.3.
Az Elnök

V.3.3.1. Az Elnök végzi az Elnökség ülései közötti időszakban az Elnökség döntései szerinti, az Elnökség hatáskörébe tartozó feladatokat. 

V.3.3.2. Az Elnök a jogszabályok, az Alapszabály, az Etikai Szabályzat, valamint a Közgyűlés és az Elnökség határozatai alapján, személyi felelősséggel szervezi, irányítja a Szövetség munkáját. Az Elnök e feladatkörével kapcsolatos, bármely eljárása során testületi álláspontot képvisel. Az Elnök jogkörét, az ügyek meghatározott csoportjára nézve az Elnökség valamely más tagjára az Elnökség tájékoztatása mellett időlegesen átruházhatja.

Az Elnök jogkörét tartós akadályoztatása esetén az Elnökség jóváhagyásával ruházhatja át az Elnökség bármely más tagjára.

V.3.3.3. Az Elnököt a Közgyűlés választja titkos szavazással legfeljebb 3 év időtartamra. Az Elnök tevékenységét teljes munkaidős munkaviszony keretén belül végzi. 

V.3.3.4. A Szövetség alkalmazottai felett – a Szövetség Elnökének kivételével – a munkáltatói jogokat az Elnök gyakorolja. Az Elnök – mint vezető állású munkavállaló – munkájának minősítése a Közgyűlés kizárólagos hatáskörébe tartozik, amelynek során – állásfoglalás előtt – meg kell hallgatni az Elnökség és a Felügyelő Bizottság elnökének véleményét. 
V.3.4. 
A Felügyelő Bizottság (FB)

V.3.4.1. A Felügyelő Bizottság a Szövetség ellenőrző szerve. 

V.3.4.2. A Közgyűlés a tagok közül 3 fős Felügyelő Bizottságot és 3 fő póttagot választ az elnökség jelölésére és választására irányadó szabályok szerint azzal az eltéréssel, hogy a bizottságba minden tagozat egy fő tagot és egy fő póttagot jelölhet. Nem lehet felügyelő bizottsági tag a jelen alapszabályban rögzített kizáró okokon kívül az sem, akit valamely tagozat határozott időre képviselőjének megválasztott, a határozott időtartam kezdetétől annak megszűnéséig.

V.3.4.3. A Felügyelő Bizottság rendes tagjai maguk közül választják meg az elnököt, és amennyiben ez 3 hónapon belül nem vezet eredményre, úgy kötelesek a Közgyűlés döntését kérni.

V.3.4.4. Az FB feladata a Szövetség és az Elnökség munkájának, gazdálkodásának folyamatos (munkaterv szerinti) és esetenkénti ellenőrzése. Ellenőrzése eredményéről és saját tevékenységéről évente beszámolót készít, melyet az évi első rendes közgyűlés elé terjeszt. A Felügyelő Bizottság az Alapszabály által meghatározott feltételek keretei között önálló munkaterve alapján végzi munkáját, határozatait egyszerű szótöbbséggel hozza. 
V.3.4.5. A Felügyelő Bizottság köteles megvizsgálni és véleményezni a Szövetség működésével kapcsolatos, a Közgyűlés elé kerülő minden lényeges iratanyagot. A Közgyűlés - az Elnökség munkájára vonatkozóan és a Szövetség gazdálkodása tekintetében - a Felügyelő Bizottság véleményének nyilvános ismertetése hiányában, nem hozhat érvényes határozatot. 
A Felügyelő Bizottság kiemelt feladata annak ellenőrzése, hogy az Elnökség a jogszabályoknak és az Alapszabálynak megfelelően működik-e, és szükség esetén felhívja az Elnökséget a szükséges intézkedések megtételére, illetve indokolt esetben kezdeményezheti a Közgyűlés összehívását. 

V.3.4.6. A Felügyelő Bizottság az éves értékelő jelentését a Közgyűlés napját  megelőző időpont előtt legalább 15 nappal korábban az Elnökségnek átadja, melyet az köteles tárgyalni, és – ha szükséges – intézkedési tervet készíteni.
V.3.5.
Etikai Bizottság (EB)

V.3.5.1. Az Etikai Bizottság feladata a Szövetség Alapszabályában, Etikai Szabályzatában, egyéb belső szabályzataiban, határozataiban foglalt magatartási szabályok, kötelezettségek megszegése esetén, az etikai normát sértő magatartás körülményeinek vizsgálata, az etikai normát sértő taggal szemben etikai eljárás lefolytatása, majd határozathozatal az Etikai Szabályzatnak megfelelő szankció kiszabására és érvényesítésére. Az Etikai Bizottság vizsgálja, hogy egyrészt a tudomására jutott esetekben, illetve írásos bejelentés alapján valamely szövetségi tag megsértette-e a Szövetség Alapszabályában és egyéb szabályzataiban, az Etikai Szabályzatban, illetve a tevékenységére vonatkozó jogszabályokban foglalt azon magatartási szabályokat, amelyek feltétlenül szükségesek a tisztességes vállalkozáshoz, szolgáltatáshoz és üzleti életben való részvételhez.

Az Etikai Bizottság feladata továbbá a tagok közötti konfliktusok feloldásának előmozdítása közvetítés keretén belül. 

V.3.5.2. A Közgyűlés a tényleges tagok közül 3 fős Etikai Bizottságot és 3 póttagot választ az elnökség jelölésére és választására irányadó szabályok szerint azzal az eltéréssel, hogy a bizottságba mindhárom tagozat 1 fő tagot és 1 fő póttagot jelölhet. Az Etikai Bizottság tagjai maguk közül választják meg az elnököt, és amennyiben ez 3 hónapon belül nem vezet eredményre, úgy kötelesek a Közgyűlés döntését kérni.
V.3.5.3. Amennyiben az Etikai Bizottság előtt folyó ügyben az Etikai Bizottság valamelyik tagja érintett az eljáró tagok által minden ügyben írásban tett nyilatkozat szerint, vagy az Etikai Bizottság tagja az Etikai Bizottság munkájában három hónapon túl akadályoztatva van, helyette a Bizottságban az Etikai Bizottság elnöke jelöli ki az eljáró tagot. 

V.3.5.4. Az Etikai Bizottság eljárására vonatkozó részletes szabályokat az Etikai Szabályzat tartalmazza, melyet a Közgyűlés hagy jóvá.
V.4. Állandó és eseti bizottságok.

V.4.1. A Szövetség állandó bizottságai:

V.4.1.1. Felügyelő Bizottság

V.4.1.2. Etikai Bizottság

V.4.2. A Szövetség ideiglenes bizottságai:

A Közgyűlés vagy a Közgyűlés felhatalmazása alapján az Elnökség eseti bizottságot alakíthat ad hoc célra a rendes tagok közül, szükség szerint a kérdésben szakértelemmel rendelkező bármely egyéb tag vagy külső szakértő bevonásával.

V.5. Könyvvizsgáló

V.5.1. A Szövetség a számviteli törvény szerinti beszámoló valódiságát és jogszerűségét könyvvizsgálóval ellenőrizteti. A könyvvizsgáló véleményének meghallgatása nélkül a Közgyűlés a számviteli törvény szerinti beszámoló elfogadásáról nem dönthet.


A Szövetség könyvvizsgálóját a Szövetség Közgyűlésének a Szövetség számviteli törvény szerinti beszámolóját tárgyaló ülésére meg kell hívni. A könyvvizsgáló az ülésen köteles részt venni. 

V.5.2.
A Szövetség könyvvizsgálójának feladata, hogy gondoskodjon a számviteli törvényben meghatározott könyvvizsgálat elvégzéséről és ennek során mindenekelőtt annak megállapításáról, hogy a Szövetség számviteli törvény szerinti beszámolója megfelel-e a jogszabályoknak, továbbá megbízható és valós képet ad-e a Szövetség vagyoni és pénzügyi helyzetéről, működésének eredményéről.

A könyvvizsgáló feladatának teljesítése érdekében a Szövetség könyveibe betekinthet, a tisztségviselőktől, illetve a Szövetség munkavállalóitól felvilágosítást kérhet, a Szövetség bankszámláit, ügyfélszámláit, könyvvezetését, szerződéseit megvizsgálhatja.

V.5.3. A könyvvizsgáló megválasztása a Közgyűlés hatásköre, a könyvvizsgálóval történő megbízási szerződés megkötése az Elnökség hatáskörébe tartozik.
V.6. Az Iroda
V.6.1.Az Iroda az Elnököt és a választott testületeket segíti az Alapszabályban foglalt célok megvalósításában, valamint a Közgyűlés és az Elnökség által hozott határozatok végrehajtásában.

V.6.2. Az Iroda feladata:

· ügyintézés (kapcsolattartás a tagsággal és külső szervezetekkel, levelezés, iratkezelés, irattározás stb.) ellátása,

· nyilvántartások vezetése (tagjegyzék, tagozati jegyzék, közgyűlési és testületi határozatok, stb.),

· számítógépes adatrögzítés, adattárolás, különféle szempontok szerinti összesítések, elemzések elkészítése,

· a Szövetség pénzügyi-számviteli feladatainak ellátása, koordinálása, a jóváhagyott éves költségvetés szerinti felhasználás figyelemmel kísérése, a Szövetség könyvelőjével együttműködve,

· az Elnök által kijelölt eseti feladatok, ill. Elnökség tagjai által adott megbízások elvégzése.

A Szövetség ügyviteli tevékenységét az Iroda látja el, munkáját az Elnök irányítja. Az Iroda a Szövetség Elnökének közvetlen irányítása alá tartozik, a Szövetség munkaszervezetének részeként. Az Iroda dolgozói feladatunkat munkaviszony keretében látják el.
V.7.
Pénzügyi eljárások rendje:

V.7.1. A Szövetség, a számviteli törvény előírásai alapján kettős könyvvitelt vezet. A könyvvezetést és az ehhez kapcsolódó szakmai adminisztrációs feladatokat, valamint a Szövetség munkavállalóinak teljes körű munkaügyi adminisztrációját megfelelő képzettségű és gyakorlatú személy útján látja el.  

V.7.2. A Szövetség alkalmazottainak (Elnök, és az Iroda egyéb munkavállalói) munkabérét, a Közgyűlés által jóváhagyott éves költségvetésben meghatározott munkabér keret alapján – az Elnökség állapítja meg. Az Elnök munkabérére vonatkozó szavazás során az Elnök nem szavazhat.

VI. FEJEZET A Szövetség képviselete

VI.1. A Szövetség képviseletére a Szövetség elnöke önállóan, vagy bármely két elnökségi tag együttesen jogosult. 

VI.2. A bankszámla feletti rendelkezésre mindenkoron az elnök, vagy – az elnök akadályoztatása esetén – bármely két elnökségi tag együttesen jogosult. Az Elnök helyett eljáró két, bankszámla felett rendelkezni jogosult Elnökségi tagot az Elnökség jelöli ki és az Elnök jelenti be a pénzintézethez.

VII. FEJEZET A Szövetség gazdálkodása

VII.1. A Szövetség a Közgyűlés által jóváhagyott éves költségvetés alapján gazdálkodik. Bevétele elsődlegesen a tagok által befizetett tagdíjból áll, felhasználásáért az Elnök a felelős azzal, hogy a bankszámla feletti rendelkezés keretében megvalósított eljárásért a mindenkori aláírók együttesen tartoznak felelősséggel.
VII.2. A tartozásaiért a Szövetség saját vagyonával felel. A Szövetség tartozásaiért a tagok saját vagyonukkal nem felelnek.

VII.3. Rendszeres tagdíj megállapítására vonatkozó közgyűlési határozat hiányában költségvetési határozat nem hozható.

VII.4. Amennyiben a rendszeres tagdíjak vonatkozásában a Közgyűlés a költségvetés elfogadása céljából összehívott Közgyűlésen érvényesen nem határoz, érvényes határozat meghozataláig a korábbi időszakra érvényesen megállapított rendszeres tagdíjakat kell alkalmazni és a korábbi időszakban elfogadott költségvetés szerint kell eljárni.

VII.5. Az Elnökség a pénzügyileg teljesített rendszeres tagdíjakat az Iroda, az Elnökség, a Felügyelő Bizottság és az Etikai Bizottság feladatainak ellátására, valamint a Szövetség általános működési költségeinek fedezésére (beleértve a tagozati ülések költségét is), továbbá a rendes és nem vállalkozói 3 tagoknak az évenkénti első rendes közgyűlésén tartózkodásával kapcsolatos költségek (bele nem értve a közlekedési költséget) céljára köteles felhasználni. Ha a rendszeres tagdíjak erre nem elégségesek, úgy az eseti tagdíjak terhére – az érintett tagozat képviselőjének hozzájárulásával - az elnökség átcsoportosítást hajthat végre.

Az eseti tagdíjak felhasználását a tagozatok képviselőinek véleménye kikérése után az elnökség kiemelt, és/vagy terv szerint meghatározott célfeladatok alapján végzi. Az eseti tagdíjak elkülönített alszámlán és analitikus nyilvántartásban kezelendők.

A tag által – az Alapszabály, a Közgyűlés vagy a Közgyűlés felhatalmazása alapján az Elnökség által előírt állandó adatszolgáltatási kötelezettség késedelmes teljesítése vagy elmulasztása esetén – fizetendő adminisztrációs pótdíj mértékét a Közgyűlés a rendszeres tagdíj megállapításával egyidejűleg határozza meg. Az adminisztrációs pótdíj felhasználására a rendszeres tagdíjak felhasználására irányadó szabályok szerint kerül sor.
VII.6. Az egyes tagozatok igazolt, és tagozati működéssel indokoltan összefüggő költségei – a tagozati vezetők indítványai figyelembevételével – az éves költségvetésben tervezésre kerülnek. Az elnökség által – az indítványok alapján – javasolt és a közgyűlés által a költségvetés keretén belül elfogadott összeg a tagozatok között a tagozatok tárgyévi nyitó (január 1. napi) taglétszáma arányában kerülhetnek felhasználásra. 
Bármely tagozat részéről fel nem használt tárgyévi maradványösszeg az érintett tagozat következő évi tagozati költségkeretének összegét növeli, kivéve, ha az érintett tagozat a tárgyévi maradvány következő évi felhasználásáról lemond. A tagozati költségkeret a tagozat részéről a számviteli szabályok szerinti bizonylatok alapján kerülhet felhasználásra.
VII.7. A Szövetség mérlegének fordulónapja minden év december 31., a mérlegkészítés időpontja pedig a tárgyévet követő év március hó 15. napja.

Az Elnökség gondoskodik az éves költségvetés végrehajtásáról szóló beszámoló keretén belül értékelő jelentés elkészítéséről és a tagok részére történő rendelkezésre bocsátásáról.
VII.8. A Közgyűlés az évi első rendes Közgyűlésen dönt a Szövetség tárgyévi költségvetésének elfogadásáról. A tárgyévi költségvetésre vonatkozó határozat meghozataláig a Szövetség az előző naptári év költségvetésének a tárgyévet megelőző második rendes Közgyűlésen módosított tagdíjmértékkel korrigált előírása alapján működik.
VIII. FEJEZET A Szövetség megszűnése

VIII.1. A Szövetség megszűnhet.

a) feloszlással,

b) más társadalmi szervezettel való egyesüléssel,

c) feloszlatással,

d) megszűnésének megállapításával,

e) szétválással.

VIII.2. A Szövetség megszűnése esetén vagyonáról a Közgyűlés határoz. 

IX. Egyéb rendelkezések

IX.1. Sorsolás szabályai

IX.1.1.
Amennyiben bármely okból a Szövetség bármely szervében vagy szervezeti egységében (Közgyűlés, Elnökség, Bizottságok, Tagozatok) olyan természetes személy kiválasztása szükséges, akire vonatkozóan egyéb feltétel (pl. szakképzettség, nyelvtudás, stb.) nem áll fenn, a véletlenszerű kiválasztás sorsolás útján történik.2
A sorsolásban az érintett szerv valamennyi tagja jogosult részt venni, azonban valamennyi tagra vagy a Kisvállalkozói3 tagozat tagjaira kiterjedő sorsolásban érvényes jelentkezést csak a taggal jogviszonyban álló, de legfeljebb egy természetes személy nyújthat be és az ugyanazon tagtól több természetes személyre benyújtott jelentkezés a tag valamennyi jelentkezését érvénytelenné teszi. Azonos tárgykörben, azonban más időpontban való rendezvényen történő részvételt célzó sorsolás esetén a korábban ilyen rendezvényen már részt vett személy nem jogosult a jelentkezésre és jelentkezése érvénytelennek minősül. Ilyen körülmény megállapítása esetén a sorsolás vezetője a sorsolást folytatja mindaddig, amíg érvényes jelentkező kiválasztására nem kerül sor.

IX.1.2. A sorsolás kezdetén a sorsolást vezető köteles gondoskodni arról, hogy a jelentkezések megtételéhez szükséges jelentkezési lap, valamint a jelentkezéseket összegyűjtő eszköz rendelkezésre álljon.

IX.1.3. A sorsolás kezdetén a sorsolás vezetője köteles szóban ismertetni a sorsolás célját, a kisorsolható személyek számát, valamint az Alapszabály2 sorsolásra vonatkozó szabályait, továbbá köteles megjelölni azon időtartamot, ameddig a részt venni kívánók jelentkezésüket megtehetik, megjelölve a sorsolás pontos időpontját is.

IX.1.4.
A sorsolás eredményét a sorsolás vezetője a helyszínen szóban hirdeti ki és egyben megállapítja a sorsolás végleges eredményét is. 

IX.1.5. A sorsolás útján szerzett személyes jogosultság másra át nem ruházható, kizárólag a sorsoláson jelentkezett és kisorsolt természetes személyt illeti meg.

IX.1.6.
A sorsolás felügyelete érdekében az Elnökség két tagja minden sorsoláson részt vesz.

X. FEJEZET Záró rendelkezések

X.1. A Szövetség működésére az Alapszabályban foglaltakon kívül a Polgári Törvénykönyv, az egyesülési jogról szóló 1989. évi II. törvény szabályai az irányadók.
X.2. Amennyiben a jelen Alapszabály bármely, jogszabályi szövegen alapuló részét képező részére vonatkozó jogszabály változása miatt az Alapszabály érintett része jogszabályba ütközővé válna, úgy az érintett rész helyébe a soron következő Közgyűlés az alapszabály eredeti szándékának és az új jogszabályi rendelkezésnek legjobban megfelelő új szövegezést fogad el. 

X.3.    A jelen Alapszabály és a Szövetség működése szempontjából kábeles technológiát alkalmazó műsorterjesztési szolgáltatásnak tekintendő a nyomvonalas létesítménynek minősülő vezetékes átviteli rendszeren (ideértve a koaxiális, az üvegszálas, a hibrid koaxiális-üvegszálas, és a csavart érpáras átviteli hálózatokat is) történő műsorterjesztés, a jeltovábbítás technológiájától (analóg, digitális, IP alapú, stb.) függetlenül.1
XI. FEJEZET Hatályba léptető és átmeneti rendelkezések

XI.1. A jelen Alapszabály 2008. év január hó 01. napján lép hatályba, egyidejűleg a Szövetség korábbi Alapszabálya és Szervezeti és Működési Szabályzata hatályon kívül helyezésre kerül. 

XI.2. A tagozatok kialakítására és a tagozati besorolásra a XI.1. pont szerint a hatálybalépés napját követően megállapított 2007. év december hó 31. napján érvényes előfizetői létszám és egyéb - tagi besorolásra irányadó - feltételek alapján kerül sor, amiről az Iroda a hatálybalépést követő 30 napon belül ad tájékoztatást.

XI.3. A tagozati képviselők első választására a hatálybalépést követően először tartandó rendes közgyűlésen kerül sor.

XI.4. A tisztségviselők és póttagok választására a tagozati jelölési rendszer alapján a hatálybalépést követően először tartandó rendes közgyűlésen kerül sor, a jelen Alapszabály hatálybalépésekor tisztségviselőnek és póttagnak minősülő személyek visszahívása mellett azzal, hogy ezen visszahívás időpontjáig a tisztségviselőkre és póttagokra, valamint létszámukra és tevékenységükre a módosított Alapszabály hatálybalépése előtti szabályok az irányadók.

XI.5. A nem vállalkozói tagság feltételeinek megfelelő tagok 2010. év december hó 20. napjáig kérelmezhetik egyoldalú nyilatkozatukkal korábbi rendes tagi minőségük módosítását nem vállalkozói minőségre és mely esetben a tagi minőség változás 2011. év január hó 01. napjától lép hatályba.

Amennyiben a nem vállalkozói tagi feltételeknek megfelelő tag nem kérelmezi tagsági fajtája módosítását, úgy tagsága változatlanul marad az utoljára érvényes rendes tagi tagozati besorolásnak megfelelően. 
2010. év szeptember hó 27. napjától kezdődően a nem vállalkozói tagság feltételeinek megfelelő tag csak nem vállalkozói tagként kerülhet felvételre.3
Budapest, 2010. év szeptember hó 27. napján

Kéry Ferenc

elnök

Magyar Kábelkommunikációs Szövetség

A jelen egységes szerkezetű alapszabályt szerkesztette és ellenjegyezte:

Budapest, 2010. év szeptember hó 27. napján

